**Θερινό σχολείο: Η ζωή πέρα από τη μεγέθυνση**

Η μεγέθυνση προβάλλεται εδώ και δεκαετίες ως μέτρο και αναγκαιότητα της προόδου και της ευημερίας παρόλο που οι συνέπειες για τον πλανήτη και τις κοινωνίες είναι πλέον εξαιρετικά δύσκολο να αγνοηθούν. Ο δημόσιος διάλογος τόσο στην έρευνα όσο και στον σχεδιασμό δημόσιων πολιτικών αρχίζει να αποδέχεται προσεγγίσεις της μετα-ανάπτυξης. Εντωμεταξύ, ο μύθος της αέναης μεγέθυνσης έχει αποικήσει όλες τις πτυχές της ανθρώπινης δραστηριότητας. Πέρα από οικονομικές και πολιτικές προτεραιότητες, η επίκληση στη μεγέθυνση έχει διαμορφώσει το συλλογικό μας φαντασιακό αναφορικά με την ίδια την αντίληψη της ζωής. Πρέπει να μεγενθύνθουμε την επιχείρησή μας, την κοινότητά μας, την επιρροή και το ακροατήριό μας, ακόμα κι εμείς πρέπει να μεγεθυνθούμε ως άτομα. Αν σταματώντας την τρέλα της μεγέθυνσης, ρισκάρουμε μία κρίση οικονομική και ταυτοτική, τότε το να μην σταματήσουμε αυτήν την τρέλα μας οδηγεί σε κρίση υπαρξιακή. Μεγέθυνση ή όχι; Προκειμένου να καταφέρουμε τον απεγκλωβισμό από αυτό το λανθασμένο δίλημμα, στρεφόμαστε στα κοινά με στόχο να απομυστικοποιήσουμε τις ιστορίες της μεγέθυνσης και να τις αντικαταστήσουμε με άλλες σύμφωνα με τις οποίες μπορούμε να προσδιορίσουμε τη ζωή μας σε αρμονία με την ανθρώπινη κοινωνία και το περιβάλλον. Τα κοινά, συμπεριλαμβανομένου του πλούτου που κληρονομούμε και δημιουργούμε ως κοινωνία, αποτελούν ένα ζωτικό τομέα της οικονομίας ο οποίος παράγει αξία αλλά η κυρίαρχη αφήγηση δεν του την αναγνωρίζει. Μπορούν τα κοινά να μας καθοδηγήσουν προκειμένου να κατανοήσουμε την εργασία, την τεχνολογία, την οργάνωση - και τη ζωή! - σε μια κοινωνία πέρα από τη μεγέθυνση;

**Πότε**

Το θερινό σχολείο διαρκεί 4 πλήρεις ημέρες: 06/09, 07/09, 08/09, and 09/09 του 2023. Ξεκινάμε στις 09:30 στις 06/09.

**Πού**

Το θερινό σχολείο θα διεξαχθεί στο [Καλέντζι, Τζουμέρκα](https://www.discovertzoumerka.com/xorio-kalentzi-9), 30 χμ από την πόλη των Ιωαννίνων.

## **Συντονισμός και διοργάνωση**

Συντονισμός: Δρ [Άλεξ Παζαΐτης](https://www.p2plab.gr/en/alexpazaitis).

Συνδιοργάνωση: P2P Lab του Tallinn University of Technology; το Post-Growth Innovation Lab, University of Vigo και το Τμήμα Κοινωνκής Πολιτικής του ΔΠΘ.

**Ομάδες στόχου**

Το θερινό σχολείο απευθύνεται σε μεταπτυχιακούς φοιτητές/ριες και υποψήφιους διδάκτορες καθώς και στελέχη του πεδίου με ενδιαφέρον στην πολιτική οικονολογία, τις οργανωσιακές σπουδές, την τεχνολογία και τις κοινωνικές σπουδές. Η άριστη γνώση της αγγλικής γλώσσας είναι απαραίτητη.

Περιορισμένος αριθμός θέσεων θα διατεθεί για τους/τις φοιτητές/φοιτήτριες του Τμήματος Κοινωνικής Πολιτικής του ΔΠΘ. Σημαντικό προσόν είναι η παρακολούθηση του μαθήματος Τοπική Ανάπτυξη και Κοινωνική Πολιτική καθώς καλύπτει θεματικές του εν λόγω σχολείου.

**Σκοπός και στόχοι**

Χρειαζόμαστε ένα άλμα πίστης μακριά από την καταστροφή που έρχεται ολοταχώς λόγω της απεριόριστης μεγέθυνσης. Σε αυτό το θερινό σχολείο, θα επιχεριήσουμε να επαναθεμελιώσουμε τι έχει αξία, τι μας νοιάζει, και να ενισχύσουμε τους συλλογικούς μας πόρους μέσα από τα κοινά. Στόχοι μας: να παράγουμε και να καλύπτουμε κοινωνικές ανάγκες, να οργανώσουμε και να συντονίσουμε τη γνώση, την τεχνολογία, τις δεξιότητες και ικανότητές μας, τις σχέσις μας με τα συναισθήματα και το σώμα μας, τον χρόνο μας, την προσπάθεια και τη φροντίδα πέρα από την άμεση οικονομική παραγωγή. Λόγω του διεπιστημονικού χαρακτήρα και της συνθετότητας των ζητημάτων, τα κοινά αποτελούν το κατάλληλο πλαίσιο, λειτουργώντας ως το νήμα που συνδέει διαφορετικές αφετηρίες τόσο στη θεωρία όσο και στην πράξη. Οι συντονιστές/ριες και οι φοιτητές/ριες θα συνδιαμορφώσουν μία κοινότητα αμοιβαίας μάθησης προκειμένου να διερευνήσουν και να αναστοχαστούν πάνω στην κατανόηση, τη δράση και την ύπαρξη με βάση τα κοινά.

**Συντονιστές/ριες**

Το θερινό σχολείο είναι μια ευκαιρία για θεωρητική και πρακτική διερεύνηση εναλλακτικών προσεγγίσεων για την τεχνολογία, την κοινωνία και τους τρόπους οργάνωσης. Τα μέλη του [P2P Lab](https://www.p2plab.gr/el/) θα καθοδηγήσουν τις θεωρητικές συζητήσεις συνδυάζοντας τεχνικές τυπικής και άτυπης μάθησης. Ο Δρ. [Ben Robra](https://postgrowth-lab.webs.uvigo.es/people/ben-robra/) από το Post-Growth Innovation Lab και η [Σοφία Αδάμ](https://sp.duth.gr/en/author/sadam/) από το Τμήμα Κοινωνικής Πολιτικής του ΔΠΘ θα προσφέρουν ερεθίσματα από το έργο τους τόσο ερευνητικά όσο και πρακτικά. Η [Alicia Trepat Pont](https://www.linkedin.com/in/aliciatrepatpont/?originalSubdomain=at) και η [Μάρω Πανταζίδου](https://www.linkedin.com/in/maro-pantazidou-10325860/?originalSubdomain=uk) θα συνεισφέρουν με αναστοχαστικές και βιωματικές καθησιακές πρακτικές. Η διερεύνηση στο πεδίο περιλαμβάνει τη γνωριμία με οργανώσεις και εγχειρήματα του παγκόσμιου δικτύου του P2P Lab. Μια προκαταρκτική λίστα περιλαμβάνει την [Wind Empowerment](https://windempowerment.org/), έναν σύλλογο για την κατασκευή τοπικά παραγόμενων ανεμογεννητριών, τον [Noesya](https://www.noesya.coop/), έναν συνεταιρισμό που ασχολείται με την ανάπτυξη φιλικών προς το περιβάλλον και προσβάσιμων ιστοσελίδων, το αγροτικό και κοινοτικό εργαστήρι των [Tzoumakers](https://www.tzoumakers.gr) στο Καλέντζι, και την Κοινωνική Συνεταιριστική Επιχείρηση τα Ψηλά Βουνά που στοχεύει στην αποκατάσταση ανάπτυξη της ορεινής περιοχής και την ενεργειακή κοινότητα [Κοινέργεια](https://www.commonen.gr). Η τελική λίστα θα διαμορφωθεί και θα ανακοινωθεί στους/στις συμμετέχοντες/ουσες ένα μήνα πριν την έναρξη του σχολείου.

**Κόστος εγγραφής**

Δεν υπάρχει κόστος εγγραφής

**Αίτηση**

Οι ενδιαφερόμενοι/ες πρέπει αν στείλουν βιογραφικό σημείωμα και μία επιστολή ενδιαφέροντος (1 σελίδα) στα αγγλικά στη διεύθυνση alicia@ouishare.net

Οι φοιτητές/ριες του Τμήματος Κοινωνικής Πολιτικής που ενδιαφέρονται, μπορούν να επικοινωνήσουν με τη Σοφία Αδάμ στο sadam@sp.duth.gr για περαιτέρω πληροφορίες και καθοδήγηση στη διαδικασία της αίτησης.

**Μετακίνηση και διαμονή**

[Εδώ](https://www.cosmolocalism.eu/wp-content/uploads/2023/03/september-23-summer-school.pdf) μπορείτε να βρείτε επιπλέον πληροφορίες για τη μετακίνηση και τη διαμονή σας. Καθώς δεν υπάρχει κόστος εγγραφής, τα έξοδα μετακίνησης, διαμονής και διατροφής, βαρύνουν τους/τις συμμετέχοντες/ουσες.

**Ευχαριστίες**

Το θερινό σχολείο χρηματοδτείται από το European Research Council στο πλαίσιο του European Union’s Horizon 2020 Research and innovation Programme (grant agreement No 802512).

Τα σεμινάρια και τα εργαστήρια θα διεξαχθούν σε χώρους που προσφέρονται από τον Δήμο Βόρειων Τζουμέρκων και τον Πολιστικό Σύλλογο Καλεντζίου. Τους ευχαριστούμε θερμά.